આ મૂર્તિ એ કાંઈ પ્રતિક નથી કે ચિતને સ્થિર કરવા પુરતું આલંબનપાત્ર નથી, પરંતુ સાક્ષાત પરમાત્મા જ છે, અર્ચાવતર છે. વેદાંત-કથિત પરમાત્માનું સ્વરૂપ મનવાણીથી પર છે. એ પરમાત્મા ભક્ત માટે મૂર્તિરૂપે સુલભ બની રહે છે. એની ભક્તિમાં ઇન્દ્રિયો-મન પરોવાતા જગતની વાસના સહેજે છૂટી જાય છે. પ્રભુના સ્વરૂપમાં ચિતનો નિરોધ થતા પ્રાણનો નિરોધ થાય છે અને પરમાત્મામાં એકમાત્ર નીષ્ઠારૂપી નિર્વિકલ્પ સમાધિ સિદ્ધ થાય છે.